বিগ বস মালয়ালম ৫

বিগ বস মালয়ালম ৫ ভারতীয় আপাতবাস্তব টেলিভিশন অনুষ্ঠান বিগ বসের মালয়ালম সংস্করণের পঞ্চম মৌসুম ছিল। এন্ডেমল শাইন ভারত দ্বারা প্রযোজিত এই মৌসুমটি ২০২৩ সালের ২৬শে মার্চ তারিখে উদ্বোধনী অনুষ্ঠানের মাধ্যমে শুরু হয়েছিল, যা ৯৮ দিনের যাত্রা শেষে ২০২৩ সালের ২রা জুলাই তারিখে ফাইনালের মাধ্যমে সম্পন্ন হয়েছে। পূর্ববর্তী মৌসুমের মতো এই মৌসুমটিও ভারতীয় টেলিভিশন চ্যানেল এশিয়ানেটের পাশাপাশি ডিজিটাল মাধ্যম ডিজনি+ হটস্টারে সম্প্রচারিত হয়েছে। ভারতীয় অভিনেতা মোহনলাল পূর্ববর্তী মৌসুমের মতো এই মৌসুমেও উপস্থাপনা করেছেন।

২১ জন প্রতিযোগীর অংশগ্রহণে অনুষ্ঠিত এই মৌসুমটি ভারতীয় সামাজিক মাধ্যম ব্যক্তিত্ব অখিল মারার জয়লাভ করেছেন, অন্যদিকে রেনিশা রহিমান প্রথম রানার-আপ হয়েছেন। এছাড়াও জুনাইজ ভিপি, শোভা বিশ্বনাথ এবং শিজু আব্দুল রশিদ ফাইনালে পৌঁছেছিলেন।

বিন্যাস
বিগ বস মালয়ালম মূলত ইয়ন ডে মোল জুনিয়র দ্বারা নির্মিত ওলন্দাজ অনুষ্ঠান বিগ ব্রাদারের আদলে নির্মিত, যার মূলভাব হচ্ছে বিভিন্ন চ্যালেঞ্জিং পরিস্থিতিতে প্রতিযোগীদের শারীরিক ও মানসিক শক্তি এবং ব্যক্তিত্ব পরীক্ষা করা। সাধারণত অভিনয়শিল্পী, মডেল, খেলোয়াড় অথবা আপাতবাস্তব টেলিভিশন অনুষ্ঠানের প্রতিযোগীর মতো বিনোদনশিল্পের সাথে জড়িত ব্যক্তিরা এই অনুষ্ঠানে অংশগ্রহণ করে থাকে।

এই অনুষ্ঠানে অংশগ্রহণকারী প্রতিযোগীগণ "বাসিন্দা" হিসেবে পরিচিত, যারা একটি বিশেষভাবে নির্মিত বাড়িতে একসাথে বসবাস করে, যা বাইরের বিশ্বের থেকে সম্পূর্ণ বিচ্ছিন্ন। বাড়িটি ক্যামেরা এবং মাইক্রোফোন দিয়ে সজ্জিত, যা প্রতিযোগীদের প্রতিটি কাজ এবং কথোপকথন ধারণ করে থাকে। প্রতিযোগীদের ফোন, ইন্টারনেট অথবা খবরের মতো বাইরের যোগাযোগের কোনো সুবিধা ছাড়াই থাকতে হয়, যা তাদের পারস্পরিক সম্পর্ককে বাড়িয়ে তোলে। প্রতি সপ্তাহে, বাসিন্দারা একে অপরকে বাড়ি হতে অপসারণ করার জন্য মনোনীত করে, যেখানে সর্বাধিক মনোনয়ন পাওয়া বাসিন্দাদের নাম ঘোষণা করা হয় এবং দর্শকরা এসএমএস, সামাজিক মাধ্যম অথবা স্মার্টফোন অ্যাপ্লিকেশনের মাধ্যমে যাকে উচ্ছেদ থেকে বাঁচানোর পক্ষে ভোট দেওয়ার সুযোগ পান। অতঃপর দর্শকের ভোটের ভিত্তিতে সবচেয়ে কম ভোট পাওয়া বাসিন্দা বাড়ি অর্থাৎ এই প্রতিযোগিতা হতে বিদায় নেয়। এই প্রক্রিয়া চলতে থাকে যতক্ষণ না একজন প্রতিযোগী বিজয়ী হয়,যা একটি শিরোপা জয়লাভ করার পাশাপাশি প্রায়ই একটি উল্লেখযোগ্য নগদ পুরস্কার অর্জন করেন।

বাসিন্দা

 স্থান  বাসিন্দা  পেশা      অবস্থা  ১  অখিল মারার  সামাজিক মাধ্যম ব্যক্তিত্ব  দিন ১  দিন ৯৮   ২  রেনিশা রহিমান  অভিনেত্রী  দিন ১  দিন ৯৮   ৩  জুনাইজ ভিপি  ইউটিউবার  দিন ১  দিন ৯৮   ৪  শোভা বিশ্বনাথ  উদ্যোক্তা  দিন ১  দিন ৯৮   ৫  শিজু আব্দুল রশিদ  অভিনেতা  দিন ১  দিন ৯৮   ৬  সেরেনা অ্যান জনসন  মডেল  দিন ১  দিন ৯৭   ৭  নাদিরা মেহরিন  সাংবাদিক  দিন ১  দিন ৯৪   ৮  অনিয়ান মিধুন  উশু প্রশিক্ষণার্থী  দিন ১  দিন ৯১   ৯  রিনোশ জর্জ  সঙ্গীতজ্ঞ  দিন ১  দিন ৯০   ১০  বিষ্ণু যোশী  মডেল  দিন ১  দিন ৮৩   ১১  অনু জোসেফ  অভিনেত্রী  দিন ৩৪  দিন ৭০   ১২  সাগর সূর্য  অভিনেতা  দিন ১  দিন ৬৩   ১৩  শ্রুতি লক্ষ্মী  অভিনেত্রী  দিন ১  দিন ৫৫   ১৪  আঞ্জুজ রোশ  অভিনেত্রী  দিন ১  দিন ৪৯   ১৫  ওমর লুলু  পরিচালক  দিন ২৪  দিন ৪২   ১৬  মনিশা কেএস  সঙ্গীতশিল্পী  দিন ১  দিন ৩৫   ১৭  শ্রীদেবী মেনন  সামাজিক মাধ্যম ব্যক্তিত্ব  দিন ১  দিন ৩৫   ১৮  ঐশ্বর্যা সুরেশ  মডেল  দিন ১  দিন ২৯   ১৯  গোপিকা গোপি  কুরিয়ার অ্যাজেন্সির কর্মচারী  দিন ১  দিন ২৫   ২০  অ্যাঞ্জেলিন মারিয়া  অভিনেত্রী  দিন ১  দিন ২১   ২১  হান্না হামিদ  সামাজিক মাধ্যম ব্যক্তিত্ব  দিন ১৫  দিন ১৮  

তথ্যসূত্র

বহিঃসংযোগ


বিষয়শ্রেণী:বিগ বস মালয়ালমের মৌসুম
বিষয়শ্রেণী:২০২৩-এ ভারতীয় টেলিভিশন মৌসুম
বিষয়শ্রেণী:এশিয়ানেটের (টেলিভিশন চ্যানেল) মৌলিক অনুষ্ঠান